S-567/2020

Mál þetta, sem var dómtekið 7. apríl sl., var höfðað með tveimur ákærum lögreglustjórans á Norðurlandi eystra, á hendur V-kk-þgf P-kk-þgf S-kk-þgf, kt. [...], með dvalarstað í fangelsinu á Hólmsheiði.

Sú fyrri er gefin út 24. september 2020, á hendur ákærði V-kk-þgf ásamt X, en þar sem ekki hefur náðst í meðákærða var þáttur ákærða skilinn frá og er hér dæmdur sérstaklega. Er ákærða þar gefið að sök „húsbrot, og ákærða X fyrir líkamsárás, ofbeldisbrot í nánu sambandi og brot gegn nálgunarbanni, með því að hafa, aðfararnótt laugardagsins 4. apríl 2020, í sameiningu farið í heimildarleysi inn á heimili fyrrverandi sambýliskonu X, A, kt. [...], að [...] á [...], þrátt fyrir að X hafi verið gert að sæta nálgunarbanni við A skv. ákvörðun lögreglustjóra dags. 22. mars 2020, þannig að X braut upp opnanlegt fag í kjallaraglugga og V-kk-nf skreið inn og opnaði útidyr fyrir X, sem síðan réðst að B, kt. [...], þar sem þau A lágu sofandi og með því að hafa slegið hann ítrekuðum hnefahöggum í andlit, höfuð og ofanverðan líkama, og þegar B reyndi að komast undan atlögunni slegið hann í bak, aftanverðan háls og höfuð og sparkað í vinstri upphandlegg hans, en háttsemi X í umrætt sinn fól í sér andlegt ofbeldi og ógnun gagnvart A.“

B rot ákærða V-kk-ef P-kk-ef er talið varða við 231. gr. almennra hegningarlaga nr. 19/1940.

Þá er ákærða í þeirri ákæru einnig gefið að sök„vopnalagabrot, með því að hafa, að kvöldi mánudagsins 6. apríl 2020, verið með í vörslum sínum hnúajárn, þar sem hannvar á gangi eftir Norðurgötu á Akureyri, þegar hann var handtekinn. Telst brot þetta varða við 1. mgr., sbr. c-lið 2. mgr. 30. gr., sbr. 36. gr. vopnalaga nr. 16/1998.“

Sú síðari er gefin út 6. október 2020 „fyrir eftirtalda þjófnaði, brot á vopnalögum og lögum um ávana- og fíkniefni:

I.

Með því að hafa „miðvikudaginn 3. júní 2020, verið með tvö hnúajárn í vörslum sínum, en hnúajárnin fundust við öryggisleit á ákærða þegar verið var að handtaka hann við [...] á Akureyri.

Telst þetta varða við c lið 2. mgr.30. gr., sbr. 1. mgr. 36. gr. vopnalaga nr. 16/1998, með síðari breytingum.

II.

Með því að hafa sama dag verið með í vörslum sínum 0,78 grömm af MDMA (ecstasy), en efnin fundust á ákærða við nefnda öryggisleit.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

III.

Með því að hafa miðvikudaginn 3. júní 2020, brotist inn flugstöðvarbygginguna á Akureyrarflugvelli og stolið þaðan ferðagasgrilli að andvirði 12.900 krónur.

Telst þetta varða við 1. mgr. 244. gr. almennra hegningarlaga nr. 19/1940.

IV.

Með því að hafa miðvikudaginn 3. júní 2020, stolið reiðhjóli af gerðinni Merida Crossway 100 hybrid, þar sem það stóð við salernisaðstöðu í Kjarnaskógi á Akureyri við strandblakvöllinn.

Telst þetta varða við 1. mgr. 244. gr. almennra hegningarlaga nr. 19/1940.

V.

Með því að hafa föstudaginn 22. maí 2020, stolið úr íbúð að [...] á Akureyri, tveimur Bosch skrúfvélum, blárri dúnúlpu, JBL heyrnatólum, rakvél, ýmiskonar fatnaði og kjöti úr ísskáp.

Telst þetta varða við 1. mgr. 244. gr. almennra hegningarlaga nr. 19/1940.“

Í báðum ákærum er þess krafist að ákærði verði dæmdur til refsingar, til greiðslu alls sakarkostnaðar og til að sæta upptöku á hnúajárnum og fíkniefnum.

Af hálfu ákærða er þess krafist að honum verði ekki gerð sérstök refsing þar sem um hegningarauka er að ræða. Til vara er krafist vægustu refsingar sem lög leyfa. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákærum. Er játning hans í samræmi við önnur gögn málsins og verður hann sakfelldur fyrir brot sín, en þau eru í ákærum réttilega heimfærð til refsiákvæða.

Samkvæmt vottorði sakaskrár ríkisins hefur ákærði nokkurn sakaferil. Þann 29. maí 2015 var ákærði dæmdur í 9 mánaða fangelsi, skilorðsbundið í þrjú ár, fyrir ýmis brot, þ. á m. þjófnað. Þann 25. júní 2019 var ákærði dæmdur fyrir brot gegn hegningarlögum, vopnalögum og fíkniefnalöggjöfinni og akstur undir áhrifum fíkniefna, sviptur ökurétti. Skilorðsdómurinn frá 29. maí 2015 var tekinn upp og ákærði dæmdur í 15 mánaða fangelsi. Þann 2. september 2020 var ákærði svo dæmdur í 12 mánaða fangelsi fyrir akstur undir áhrifum fíkniefna, sviptur ökurétti, vörslur fíkniefna og vopnalagabrot. Öll þau brot sem ákærði er nú sakfelldur fyrir framdi hann fyrir uppsögu þess dóms og verður honum því ákveðinn hegningarauki er samsvari þeirri þyngingu refsingarinnar sem kynni að hafa orðið ef dæmt hefði verið um öll brotin í fyrra málinu, sbr. 78. gr. almennra hegningarlaga nr. 19/1940. Þykir refsing ákærða hæfilega ákveðin fangelsi í tvo mánuði.

Að kröfu ákæruvalds, og með vísan til 6. mgr. 5. gr. laga nr. 65/1974 um ávana- og fíkniefni og 1. mgr. 37. gr. vopnalaga nr. 16/1998 skal ákærði sæta upptöku á þeim efnum og vopnum er í dómsorði greinir.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

A-kvk-nf S-kvk-nf héraðsdómari kveður upp dóminn.

Dómsorð :

Ákærði, V-kk-nf P-kk-nf S-kk-nf, sæti fangelsi í tvománuði.

Gerð eru upptæk 0,78 grömm af MDMA og þrjú hnúajárn.

Ákærði greiði sakarkostnað, þ. m. t. þóknun skipaðs verjanda síns, G-kk-ef S-x-x R-kk-ef lögmanns, 117.800 krónur.